'โอปอไลต์' เป็นเพลงของนักร้องและนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มลำดับที่สิบสองของเธอ เดอะไลฟ์ออฟอะโชว์เกิร์ล (2025) โดยเพลงนี้ประพันธ์และผลิตโดยสวิฟต์, แม็กซ์ มาร์ติน และเชลล์แบ็ก เพลงนี้ถูกอธิบายว่าเป็นบทเพลงรักที่มีเนื้อหาเกี่ยวกับนักฟุตบอลชาวอเมริกันเนชันแนลฟุตบอลลีก ทราวิส เคลซ์ ซึ่งสวิฟต์มีความสัมพันธ์ด้วยตั้งแต่ปี 2023 เบื้องหลัง ตามคำกล่าวของสวิฟต์ แรงบันดาลใจของเพลงนี้มาจากความหลงใหลในโอปอลตั้งแต่วัยเด็กของเธอ และแนวคิดเรื่อง “การสร้างความสุขให้ตนเอง” แรงบันดาลใจอีกประการหนึ่งอาจมาจากช่วงปี 2023 ซึ่งเป็นช่วงที่สวิฟต์และเคลซีเริ่มคบหาดูใจกัน ก่อนที่เคลซีจะหมั้นหมายกับสวิฟต์ ชื่อเพลงหมายถึง “โอปาไลต์” ซึ่งเป็นโอปอลสังเคราะห์ที่เชื่อกันว่าเป็นสัญลักษณ์แห่งความหวัง การเยียวยา และพลังงานเชิงบวก นอกจากนี้ชื่อเพลงยังอ้างอิงถึงหินประจำเดือนเกิดของเคลซี ซึ่งก็คือโอปอลเช่นกัน ทั้งนี้ ก่อนที่สวิฟต์และเคลซีจะหมั้นหมายกัน สวิฟต์ไม่เคยหมั้นหมายอย่างเป็นทางการกับใครมาก่อนเลย สวิฟต์ได้อธิบายว่าเพลงนี้เป็น “เพลงเกี่ยวกับการให้อภัยตัวเองที่เคยผ่านเหตุการณ์ที่ไม่เป็นไปตามที่หวังไว้” โดยสื่อถึงความสัมพันธ์ในอดีตของเธอ และยังเป็น “การอนุญาตให้ตัวเองไม่จำเป็นต้องเข้าใจทุกอย่างในชีวิต หรือไม่จำเป็นต้องแต่งงานกับคนแรกที่เคยคบหาด้วย” องค์ประกอบ 'โอปอไลด์' เป็นเพลงแนวป็อปร็อก ซึ่งได้รับอิทธิพลจากแนวร็อกและยูโรป็อป เนื้อเพลงส่วนใหญ่เน้นไปที่ความสัมพันธ์ในปัจจุบันของสวิฟต์กับเคลซี โดยท่อน “I had a bad habit of missing lovers past” แทนถึงความสัมพันธ์ในอดีตของเธอ ส่วนเนื้อร้องอย่าง “You couldn't understand it, why you felt alone” กล่าวถึงความสัมพันธ์ที่ผ่านมาในอดีตของเคลซี เพลงนี้ยังกล่าวถึง “ท้องฟ้าแห่งโอปอไลด์ (sky of opalite)” หลายครั้ง โดยสวิฟต์อธิบายถึง “ความสุข” ว่าสามารถถูกสร้างขึ้นได้ด้วยตนเอง “เหมือนโอปอไลด์” การตอบรับ การตอบรับต่อเพลงนี้ส่วนใหญ่เป็นไปในทางบวก โดยมีนักวิจารณ์หลายคนมองว่าเพลงนี้เป็นไฮไลต์ของอัลบั้ม เพลงถูกอธิบายว่ามีการเรียบเรียงเครื่องดนตรีที่ 'เปล่งประกายเหมือนอัญมณีที่เพลงตั้งชื่อตาม' สวิฟต์ถูกอธิบายว่า 'ไม่กลัวที่จะล้มเหลว' โดยอ้างถึงความสัมพันธ์ที่ล้มเหลวในอดีตของเธอ และเสียงร้องของเธอได้รับคำชมว่า 'ถ่ายทอดความตึงเครียดระหว่างความเจ็บปวดในอดีตและ...ความหวังอย่างระมัดระวังได้อย่างสมบูรณ์แบบ' เพลงนี้ส่วนใหญ่ถูกมองว่าเป็นเพลงสนุกและติดหู มีท่าทีในเชิงบวกมากขึ้น โดยเฉพาะเมื่อเทียบกับสองเพลงก่อนหน้านี้ในอัลบั้ม เพลงนี้ยังถูกอธิบายว่าเป็น 'การเดินทางที่ยุ่งเหยิงแต่สวยงาม' ของการ 'เอาชนะสัญชาตญาณเก่า' แม้ว่าสวิฟต์จะเคยเขียนเพลงที่บรรยายความสัมพันธ์แบบนามธรรมหลายเพลง แต่ 'โอปอไลด์' ถือเป็นหนึ่งในเพลงแรกที่บรรยายความสัมพันธ์จริง อันดับของ 'โอปอไลด์' ในเพลงอื่น ๆ ของอัลบั้มมักอยู่ในระดับสูง โดยใน For the Win ถูกจัดให้อยู่ในอันดับหนึ่ง ถูกอธิบายว่า 'สนุกและหวาน' และโทนเสียงร่าเริงของสวิฟต์ 'ซึมซับออกมาจากเพลงนี้อย่างชัดเจน' การแสดงผลชาร์ต แม้เพลงนี้จะไม่ใช่ซิงเกิล แต่ก็สามารถขึ้นอันดับสิบอันดับแรกในหลายประเทศทั่วโลก ได้แก่ ออสเตรเลีย เวียดนาม สวิตเซอร์แลนด์ ฟิลิปปินส์ เดนมาร์ก สหราชอาณาจักร มาเลเซีย นอร์เวย์ ฮ่องกง เนเธอร์แลนด์ และสิงคโปร์ และขึ้นอันดับยี่สิบอันดับแรกในเบลเยียม ตะวันออกกลาง สเปน ไต้หวัน ฝรั่งเศส และบราซิล บุคลากร เครดิตดัดแปลงจากสมุดโน้ตของอัลบั้ม สตูดิโอ โปรดิวซ์ที่เอ็มเอ็กซ์เอ็มสตูดิโอและเชลล์แบ็กสตูดิโอ, สต็อกโฮล์ม บันทึกเสียงที่เชลล์แบ็กสตูดิโอ, สต็อกโฮล์ม มิกซ์ที่มิกซ์สตาร์สตูดิโอ, เวอร์จิเนียบีช มาสเตอร์ที่สเตอริงซาวด์, เอดจ์วอเตอร์/นิวเจอร์ซีย์ บุคลากร เทย์เลอร์ สวิฟต์ – ร้องนำ, แต่งเพลง, ผลิต, ตบมือ แม็กซ์ มาร์ติน – ผลิต, แต่งเพลง, โปรแกรมมิ่ง, คีย์บอร์ด, ตบมือ, บันทึกเสียง เชลล์แบ็ก – ผลิต, แต่งเพลง, โปรแกรมมิ่ง, เบส, กลอง, กีตาร์, คีย์บอร์ด, ออมนิคอร์ด, เพอร์คัชชัน, ตบมือ, บันทึกเสียง ลาสเซ่ มาร์เทน – บันทึกเสียง, วิศวกรรมเสียง เซอร์เบียน เกเนอา – มิกซ์ ไบรซ์ บอร์โดเน – ผู้ช่วยมิกซ์ แรนดี้ เมอร์ริลล์ – มาสเตอร์ ชาร์ต + ชาร์ตประจำสัปดาห์ของ 'โอปอไลด์' ชาร์ต (2025) อันดับสูงสุด Argentina Anglo Airplay (Monitor Latino) 12 Australia (ARIA) 2 Croatia (Billboard) 9 Denmark (Tracklisten) 3 France (SNEP) 20 Greece International (IFPI) 3 Hong Kong (Billboard) 8 Iceland (Tónlistinn) 6 India International (IMI) 2 Italy (FIMI) 30 Latvia Streaming (LaIPA) 3 Lithuania (AGATA) 9 Luxembourg (Billboard) 4 Malaysia (IFPI) 7 Malaysia International (RIM) 5 Mexico (Billboard) 20 Middle East and North Africa (IFPI) 10 New Zealand (Recorded Music NZ) 2 Norway (IFPI Norge) 3 Peru (Billboard) 24 Philippines (IFPI) 3 Philippines (Philippines Hot 100) 2 Poland (Polish Streaming Top 100) 15 Portugal (AFP) 2 Saudi Arabia (IFPI) 14 Singapore (RIAS) 3 Spain (PROMUSICAE) 11 Sweden (Sverigetopplistan) 4 Taiwan (Billboard) 12 Vietnam (IFPI) 9 อ้างอิง